**Datum: 22.4.2025. SAOPŠTENJE ZA MEDIJE**

**Na Dan planete Zemlje, odaberite „Račun na mail“**

*Vašu ekološku i praktičnu odluku m:tel nagrađuje sa 5 GB mobilnog interneta*

Na Dan planete Zemlje, podsjećamo vas na važnost očuvanja prirodnih resursa i smanjenja ekološkog otiska. Jedan od malih, ali značajnih koraka ka zaštiti naše planete je prelazak na verziju m:tel računa koja će vam umjesto u štampanoj formi, stizati putem e-mail adrese, čime doprinosite smanjenju upotrebe papira i smanjujete negativan uticaj na planetu.

Na ovaj način pored očuvanja prirode, vašim računima možete da pristupite bilo kad i bilo gdje, bez potrebe za štampanjem. Svi vaši podaci biće dodatno zaštićeni u digitalnom formatu i sačuvani u vašem e-mail sandučiću. Digitalni računi ne zauzimaju fizički prostor, pa nema potrebe za skladištenjem papira u ladicama. Sve što vam je potrebno je nekoliko klikova da pronađete, pregledate i platite račun.

A pored svega ovoga, vašu ekološku i praktičnu odluku m:tel nagrađuje sa **5 GB mobilnog interneta** koji možete da koristite 30 dana od aktivacije. Ukoliko želite, dobijeni internet možete da poklonite nekom drugom jer aktivacioni kod dobijen putem registrovane e-mail adrese možete da pošaljete bilo kom m:tel korisniku. Aktivacija dobijenog koda vrši se slanjem SMS-a na broj 065/1132.

Prijavite se na „Račun na mail“ sami putem portala ili aplikacije [**Moj m:tel**](https://moj.mtel.ba/Privatni/Prijava), kontakt centra pozivom broja 0800 50 000 ili na bilo kojem m:tel prodajnom mjestu.

Napravite i vi korak ka zelenijoj budućnosti! Aktivirajte "Račun na mail" već danas i doprinesite očuvanju planete, dok uživate u svim prednostima ove m:tel usluge.

Ključne riječi: mtel, Dan planete zemlje, Račun na mail

Izvor fotografija: m:tel